User talk:মোহাম্মদ শরীফ আল-দ্বীন

রুহ ও নফসের পরিচয়
নফস (জীবাত্মা, মন, ইগো, জীবনীশক্তি) আর রুহ (পরমাত্মা) একই বস্তু নয়। মানুষ মরে। কী মরে কিনা? মানুষের নফস (জীবন, মন) মরে যায়। নফসের জীবনীশক্তি দেহের সব খানেই থাকে। এজন্য কোরআন বলছে- কুল্লুু নাফসিন জায়িকাতুল মাউত। অর্থ: প্রত্যেক নফসই (জীবন) মৃত্যুর স্বাদ গ্রহণ করবে। (সূরা আম্বিয়া, আয়াত-৩৫) সুতরাং নফস মরে যায় কিন্তু মানুষের রুহ (আত্মা) মরে না। মৃত্যুর স্বাদ বলতে শাস্তিই বুঝায়। সুতরাং সকল শাস্তি নফস কে ভোগ করতে হয়। সেটা দেহ ধারনের আগেই হোক, আর দেহ ধারনের পরেই হোক আর দেহ ত্যাগের পরেই হোক। এই তিন অবস্থাতেই নফস (জীবাত্মা) শাস্তি ভোগ করে। রুহ কখনই শাস্তি ভোগ করে না, রুহ নফসের শাস্তির ভাব প্রকাশ করে মাত্র। রুহ শাস্তি ভোগ করার অর্থ স্রষ্টা নিজেই শাস্তি ভোগ করেন। এটা হতে পারে না। আল্লাহ পাক বলেন- ওয়া নাফাখতু ফীহি মির রুহী। অর্থ:আমি তাতে (মানবের মাঝে) আমার রুহ ফুতকার করে দিয়েছি। (সুরা সোয়াদ. আয়াত-৭২) আররুহু আমরুল্লাহ বা রুহ আল্ল­াহর নির্দেশ। রুহ আল্লাহর তাজাল্ল­ী। এক কথায় মানবদেহে রুহটাই হলো আল্ল­াহর প্রতিনিধি যা মানবদেহের মহারাজ। যে রুহ বা আত্মা আল্লাহর তাজাল্লী বা আদেশ, তার ভুল-ত্রুটি কী করে হয়? রুহের কোন ‘মৃত্যু’ নেই। সুতরাং তার কোনো শাস্তিও নেই। না বুঝে সাধারণ মানুষ তো বটেই এমনকি অনেক জ্ঞানীগুণীরাও ভুল করে বসেন যে- নফসই আত্মা বা রুহই আত্মা বা নফস ও রুহ একই। নফস ও রুহ আরবি শব্দ। একশ্রেণির পীর, আলেম ও তাফসিরকারকগণ বাংলাতে লিখার সময় এই নফস ও রুহকে আত্মা বলে এক করে ফেলেছেন। আত্মা বলতে যদি নফস বুঝানো হয় তাহলে তাকে অবশ্যই শাস্তি ভোগ করতে হবে। আর আত্মা বলতে যদি রুহ বুঝায় তাহলে সে কখনই শাস্তির উপযুক্ত নয়। কেননা সে আল্লাহর তাজাল্লী। অধিকাংশ মানুষেরই ধারণা মৃত্যুর পর তো দেহ থাকে না, তাহলে রুহকেই দুনিয়ার অপকর্মের শাস্তি ভোগ করতে হয়। সত্যিকার অর্থে ব্যাপারটা কিন্তু তা নয়। কারণ দেহ ধারণ ছাড়া রুহ কে অনুভব করা সম্ভব নয়। রুহকে বাধ্য করা সম্ভব নয়। মানবদেহ না থাকলে রুহ কখনই তাতে বসত করতো না। এজন্য মায়ের গর্ভে শিশুর দেহ (জীবনীশক্তিসহ) আগে তৈরি হয় এবং ৪ মাসের সময় দেহের মাঝে আল্লাহ পাকের তরফ হতে রুহ নাযিল হয়। দেহের এই জীবনশক্তি (নফস) এবং রুহ (আত্মা) একে অপরের সাথে পরিপূরক ও অঙ্গাঙ্গিভাবে জড়িত। দেহ না থাকলে রুহ থাকবে না। আবার রুহ চলে গেলে দেহ অসার। এটা অত্যন্ত নিখুঁত ও সূক্ষ্ম ব্যাপার। মানবদেহে এই লিলাখেলা মহান আল্লাহ পাকের দেওয়া। মোহাম্মদ শরীফ আল-দ্বীন (talk) 08:15, 2 May 2021 (UTC)

উযু ও ইসলাম
পরিষ্কার-পরিচ্ছন্নতা হলো ইসলামের একটি বৈশিষ্ট্যপূর্ণ আমল। ইসলামে পবিত্রতাকে ইমানের অঙ্গ হিসেবে বর্ণনা করা হয়েছে। রাসূল (স) বলেছেন: পবিত্রতা ইমানের অঙ্গ। (মুসলিম, আস-সহীহ, খ. ১, পৃ. ১৪০, হাদিস নং-৫৫৬।) অপর এক হাদিসে বর্ণিত: পবিত্রতা ছাড়া নামাজ গৃহীত হবে না। (মুসলিম, আস-সহীহ, খ. ১, পৃ. ১৪০, হাদিস নং-৫৫৭।) আল্লাহ রাব্বুল আলামীন ইরশাদ করেন: “ওহে যারা ইমান এনেছ! যখন তোমরা নামাজের জন্য দণ্ডায়মান হও তখন তোমাদের মুখমণ্ডল ও হস্তসমূহ কনুই পর্যন্ত ধৌত কর এবং তোমাদের মাথা মাছেহ কর এবং তোমাদের পা’গুলো গিরা পর্যন্ত ধৌত কর।” (সূরা মায়েদা, ৬।) এ পদ্ধতি পর্যালোচনা করলে দেখা যায় যে, এক দিকে যেমন এর মাধ্যমে ইবাদত করা হচ্ছে, সাওয়াব অর্জন হচ্ছে এবং গুনাহ মাফ হচ্ছে, অপর দিকে রয়েছে সুস্থতাসহ সার্বিক কল্যাণ। রাসূল সা. বলেছেন: “আমি কি তোমাদেরকে এমন এক জিনিসের সন্ধান দিব না যার দ্বারা আল্লাহ গুনাহ মুছে দিবেন এবং সম্মান বৃদ্ধি করে দিবেন? তারা বললেন: হ্যাঁ, ইয়া রাসূলুল্লাহ! তিনি বললেন: সুন্দর ও ভালোভাবে উযু করা, বেশি বেশি মসজিদে গমন করা এবং এক সালাতের পর অন্য সালাতের জন্য অপেক্ষায় থাকা। এগুলো অবশ্যই তোমরা নিয়মিতভাবে পালন করবে। (মুসলিম, আস-সহীহ, খ. ১, পৃ. ১৫১, হাদিস নং-৬১০।) অপর এক হাদিসে বর্ণিত হয়েছে: “যখন কোনো মুসলিম অথবা মু’মিন বান্দা উযু করে, অতঃপর তার মুখমণ্ডল ধৌত করে, পানির সাথে তার চক্ষু দিয়ে যে গুনাহ সংঘটিত হয়েছে সেই সকল গুনাহ চেহারা থেকে বের হয়; এমনকি সে গুনাহ থেকে পবিত্র হয়ে যায়।” (মুসলিম, আস-সহীহ, খ. ১, পৃ. ১৪৮, হাদিস নং-৬০০; ইমাম মালিক, মুয়াত্তা,  খ. ২, পৃ. ৪৩, হাদিস নং-৮৬।) বিজ্ঞান প্রযুক্তি যতই এগিয়ে যাচ্ছে ইসলামী বিধি বিধান ততই নির্ভুল, সত্য ও সার্বিক কল্যাণকর হিসেবে পরিগণিত হচ্ছে। আধুনিক বিজ্ঞানে প্রকাশ যে, ব্যাকটেরিয়া, ভাইরাস ও অন্যান্য এমন সব ক্ষুদ্র জীবাণু আকাশে বাতাসে বিচরণ করছে যা সব সময় মানুষের মুখ, চোখ, নাক, কান, এমনকি লোমকুপসহ বিভিন্ন পথ দিয়ে শরীরে প্রবেশ করে ক্ষতি করার চেষ্টা করছে। ডা. মুহাম্মদ তারেক মাহমুদ বর্ণনা করেছেন: উযুর দ্বারা শরীরের ঐ অংশ পরিষ্কার হয় যে অংশ শরীরে রোগ বৃদ্ধি ও সম্প্রসারণের প্রধান মাধ্যম। রোগব্যাধি নিয়ন্ত্রণে রাখার সহজ পদ্ধতি এটাই যে, ঐ অঙ্গগুলোর সংরক্ষণ করতে হবে। উযু দেহে রোগব্যাধি প্রবেশের রাস্তাসমূহের অতন্ত্র প্রহরী। (মাসিক কাবার পথে, মে ১৯৯৮।) উযুর পদ্ধতি সম্পর্কে হাদিসের এক বর্ণনায় এসেছে, “তিনি উযুর পানি আনতে বললেন। অতঃপর উযু করলেন। তিনি দুই হাতের কবজি তিনবার করে ধৌত করলেন। তারপর তিনবার মুখমণ্ডল ধৌত করলেন। তারপর ডান হাত কনুই পর্যন্ত তিনবার ধৌত করলেন। এমনিভাবে বাঁ হাত ধৌত করলেন। অতঃপর তার মাথা মাছেহ করলেন। তারপর তার ডান পা টাখনু পর্যন্ত তিনবার ধৌত করলেন। তারপর এমনিভাবে বাঁ পা ধৌত করলেন। অতঃপর বললেন: আমি রাসূল সাল্লাল্লাহু আলাইহি ওয়া সাল্লামকে আমার এই উযুর ন্যায় উযু করতে দেখেছি।” (মুসলিম, আস-সহীহ, খ. ১, পৃ. ১৪১, হাদিস নং-৫৬০; আল-বাইহাকী, আস-সুনানুল কুবরা, খ. ১, পৃ. ৪৯, হাদিস নং-২২৫।) এখন আমরা উযুর সমস্ত অঙ্গ-প্রত্যঙ্গ ধৌত করার বৈজ্ঞানিক সুফল পর্যায়ক্রমে বর্ণনা করব: হাত ধৌত করা: উযু করতে গিয়ে প্রথমেই হাতদ্বয় ধৌত করতে হয়। আর তার পরপরই কুলি করতে হয়। তাই যদি হাতে অন্য কোনো কিছু থাকে তাহলে তা মুখের মধ্যে যায়। আর এ কারণেই প্রথমে হাত ধৌত করার বিধান রাখা হয়েছে। কারণ মানুষের দৈনন্দিন জীবনে অধিকাংশ সময় হাত খোলা থাকে এবং হাতের দ্বারা মানুষ বিভিন্ন পদার্থ নাড়াচাড়া করে থাকে। তাই যদি প্রথমেই মানুষ এ ময়লাযুক্ত হাত দিয়ে পানি মুখে দিয়ে কুলি করে তাহলে এ সকল ময়লা মানুষের মুখের মধ্য দিয়ে পেটে প্রবেশ করে চর্ম, ঘামাচি, ছেতো রোগ ইত্যাদির অনুপ্রবেশ মোহাম্মদ শরীফ আল-দ্বীন (talk) 02:48, 4 May 2021 (UTC)

মাশাআল্লাহ অসাধারণ মোহাম্মদ শরীফ আল-দ্বীন (talk) 02:48, 4 May 2021 (UTC)